Diari Oficial de la Generalitat Valenciana


Sumari del DOGV 5212, del 06-03-2006 (2006/2151)

Notificació a Olga Escolar Cornejo de la sentència dictada en el juí ordinari número 22/2005.
---------------------------------------------------------------------------------------------

### Dades del document

Número de DOGV
:   5212

Data del DOGV
:   06-03-2006

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2006/2151


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació a Olga Escolar Cornejo de la sentència dictada en el juí ordinari número 22/2005. [2006/F2151]  
Procediment: assumpte civil 22/2005.  
Juí: juí ordinari 22/2005.  
Part demandant: Caixarenting, Societat Anònima.  
Part demandada: Olga Escolar Cornejo.  
Sobre: ordinaris.  
En el juí esmentat, s'ha dictat la resolució en què el text literal de la decisió de la sentència és el següent:  
Decisió  
Que per mitjà de la present sentència estime íntegrament la demanda interposada pel procurador senyor Giménez Viudes en nom i representació de Caixarentig, contra Olga Escolar Cornejo, i en conseqüència:  
. Declare resolt el contracte de renting de vehicles número 9919.49.9986204-09 de data 10 de febrer de 2004, entre Caixarenting, SA, com a arrendadora, i Olga Escolar Cornejo, com a arrendatària, sent-ne l'objecte del contracte el vehicle marca Smart, model City Coupé, versió Pasión 45KW'03, número de xassís WME4503321J085492.  
. Condemne Olga Escolar Cornejo a pagar al demandant, Caixarenting, SA, la quantitat de set mil deu euros, més els interessos legals de la dita quantitat des de la interposició de la demanda, que seran els pactats al 20,05 anual.  
. Condemne la part demandada, Olga Escolar Cornejo, al pagament de les costes del present juí.  
La present resolució no és ferma i contra esta podrà interposar-se recurs d'apel·lació, el qual es prepararà de conformitat a l'article 457 de la Llei d'Enjudiciament Civil, en el termini de cinc dies comptats des de l'endemà de la notificació d'aquella, i davant d'este jutjat, citant la resolució impugnada, manifestant la seua intenció de recórrer amb expressió dels pronunciaments que s'impugnen.  
Deduïu el testimoniatge de la present resolució perquè s'unisca a les actuacions, i porteu-ne l'original al llibre de sentències d'este jutjat.  
Esta és la meua sentència, que pronuncie, mane i firme.  
Publicació. L'anterior sentència va ser donada, llegida i publicada per sa senyoria que la va dictar, mentre celebrava audiència pública el mateix dia de la data, de la qual cosa jo, el secretari judicial, done fe, a Torrevieja (Alacant), el 14 de desembre de 2005.  
A causa del desconeixement de l'actual domicili o residència de la part demandada, per mitjà de la provisió de data 30 de gener de 2006 el jutge, de conformitat amb el que s'establix en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat Valenciana, per a portar a efecte la diligència de notificació.  
Torrevieja, 30 de gener de 2006.. El secretari judicial: José Miguel García Pérez.